賀楊綿州除武陵守
作者：史堯弼
朝代：宋

paragraphs: 越王樓前佳氣浮，涪翁江上恩波流。
幾年結佩作邦相，萬物氣吐人歌謳。
白鶴池邊嗟來暮，武陵溪畔桃花路。
忽傳芝檢九天來，會擁朱旛兩輪去。
轅攀蹬截無留停，痒爬垢櫛待蘇酲。
仙人延貯一笑喜，探丸付授真長生。
老成自合朝家用，未許三刀頻入夢。
鶴髮行趨鴛鷺班，更作吾州九鼎重。